
Beszámoló

A HTE 2012. február 1-i választmányi üléséről
A február 1-jei ülésen sok témát tárgyaltak, összesen tíz napirendi pontot vitattak meg és hoztak döntést a Választmány tagjai.

Az első napirendi pont az Infocommunications Jour​nal kiadásával volt kapcsolatos. Az év végén lejárt szer​ződés után, az ismételten megbízott főszerkesztő, Szabó Csaba tett személyi javaslatot az Editorial Board tagjaira. A 31 tagú listát a Választmány elfogadta azzal, hogy a későbbi bővítésnél figyelemmel kell majd lenni arra, hogy a hazai egyetemek szélesebb körben képvi​seltessék magukat az egyébként rangos nemzetközi Boardban.

 Másodikként a HTE tavalyi, előzetes költségveté​sével foglalkozott a Választmány, de mivel végleges mérlegadatok még nem álltak rendelkezésre, ezért a márciusi Választmányi ülésen lehet részletesebben értékelni a 2011-es év végleges eredményeit.

Ezt követően Heszberger Zalán számolt be az Info​kom 2012 konferencia koncepciójáról. Az időpont kiválasztását nehezíti, hogy a más szervezetek által rendezett őszi konferenciák eredeti időpontjai megváltoztak, így újra kell gondolni a konferencia időbeli po0zícionálását. A vita eredményeként Nagy Péter ügyvezető előzetes tárgyalásokat folytat az Internet Hungary szervezőjével és ennek eredménye alapján alakítja ki a Szervező Bizottság a végső időpontot és helyszínt. A Választmány a konferencia időtérképét áttekintve javasolta a szervezőknek a három párhuzamos szekció kettőre csökkentését, hogy ne legyenek ütközések a hasonló témájú előadások között. Heszberger Zalán ennek megfelelően átalakítja a konferencia koncepcióját.

 A negyedik pontban az április 5-én megrendezésre kerülő Projektmenedzsment Fórum állását tekintette át a Választmány. Az immár 15. alkalommal megrende​zésre kerülő éves rendezvénynek Prónay Gábor a fő szervezője, s bár idén kissé nehezebben indult az elő​adások megszervezése, mint szokott, de a jól összeállí​tott, régóta együttműködő Szervező Bizottság munkája nyomán idén is tartalmas programja lesz a Fórumnak.

A következőkben a március 22-i, tavaszi Elnökségi Ülés napirendjével foglalkozott a Választmány. A tava​lyi Közgyűlés döntése értelmében a HTE évente két​szer tart Elnökségi ülést az eddigi egy késő őszi ülés helyett. A Választmány tagjai több javaslatot is tettek a lehetséges témákra, a végső napirendet március elején rögzíti a HTE vezetése.

A hatodik pontban a tiszteletbeli elnökségi tagok kö​rének bővítésével foglalkozott a Választmány. Mivel a javasolt személyeket a Közgyűlésnek kell május 24-én elfogadnia, ezért a Főtitkár felkérte Horváth Pált, a Díj​bizottság elnökét, hogy tegyen személyi javaslatot a megtiszteltetést kiérdemelt tagjainkról. 

Ezután a hazai törvényi változások következtében szükséges Alapszabály módosítások kerültek megvita​tásra. Mivel emiatt idén nagy valószínűséggel ismét hozzá kell nyúlni az Alapszabályhoz, ezért a Választ​mány is javasolt néhány kisebb, a működési tapasztalatok alapján adódó módosítást. Egyben döntött arról, hogy felkéri az Elnökség tagjait, hogy március 5-ig tegyék meg esetleges módosító javaslataikat. Ennek beérkezte után a március 7-i Választmány áttekinti a javaslatokat és a Választmány egy ad-hoc bizottságot hozott létre a végső szövegjavaslatok kidolgozására, melyet ismételten jogi véleményezésre bocsájt a HTE. Ez után – akárcsak tavaly novemberben – az Elnökség előzetesen állást foglal a módosításokkal kapcsolatban, s ezzel az állásfoglalással kiegészítve terjeszti a HTE vezetése a Közgyűlés elé a módosítási javaslatokat.

Nyolcadik pontként Maros Dóra a 2011-ben a szakmai közösségek számára kiírt támogatási pályázatot ér​tékelte a négy nyertes szakosztálytól beérkezett jelentések alapján. Bár két szakosztály is gondolt a jövőre és tagtoborzásra is alkalmas szórólapokat, ismertető anyagokat is készített a támogatásból, de a pályázati pénzek nagyobb hányadát rendezvények szervezésére és a résztvevők ellátására fordították. Sajnos az utóbbit – mivel reprezentatív költségnek számít – nagyobb adó terheli, így helyesnek bizonyult a 2012-es kiírásban a rep​rezentációs költségek igényelhetőségének szigorítása.

Egy hosszabb ideje húzódó problémára tett pontot a Választmány a kilencedik napirendi pontban, amikor is Maros Dóra, a szakmai közösségekkel foglalkozó munkacsoport vezetője előterjesztést fogalmazott meg az évek óta 6-8 regisztrált taggal rendelkező, de aktivitását teljesen elvesztett e-Magyarország szakosztály megszüntetésére. Erre az Alapszabály egyértelműen lehetőséget ad, de a HTE eddig bizakodott a szervezet új​raéledésében. Most azonban a Választmány határozatot hozott arról, hogy a szakosztályt megszünteti. 

Végezetül az egyéb témákkal foglalkozó napirendi pontban Magyar Gábor számolt be a négy szakosztály (Kábeltelevíziós Szakosztály, Vételtechnikai Szakosz​tály, Média Klub és Digitális Mozgó Világ Klub) által létrehozott Digitális Átállás Munkacsoport megalakulá​sáról. A Munkacsoport vezetése jelezte, hogy a követ​kező Választmányi ülésen szívesen beszámolnak ter​veikről.
Bartolits István főtitkár
szeniorok  látogatása a BHE kft-nél
HTE Szenior Szakosztály nyugdíjas kutatómérnö​kei, egyetemi oktatói és műszaki mérnök tanárai, a hazai távközlés különböző területén egy életet el​töl​tött kollégák, meglátogatták a csúcstechnikai ala​pokra épült hazai mikrohullámú kutató fejlesztő bázist, a Bonn Hungary Electronics Kft-t (BHE).

A BHE Kft. 20 éve alakult. Az Újpesten létrehozott kutató-fejlesztő bázis két éve ad otthont a világ 18 or​szágában képviselettel rendelkező magyar cégnek. A középvállalkozás 75, a szakma iránt elkötelezett és motivált szakembernek ad munkát. A munkatársak több mint fele magasan képzett mérnök, többen közülük tu​dományos fokozattal is rendelkeznek. Termékeik négy kontinensen találnak vevőre. A cég mára már nemzet​közileg elismert vállalkozássá nőtte ki magát. A külföldi nyitás alapvető szükségességét a húsz évvel ezelőtti Magyarország korlátozott lehetőségei és piaci mérete indokolták. Azóta bebizonyosodott, hogy a világban nagy kereslet tapasztalható a magas műszaki színvo​nalat képviselő, újszerű megoldásokat alkalmazó, innovatív és versenyképes árú termékek iránt. A cég felismerte ezt és a piaci réseket ügyesen kitöltve sikerült elismertetni magukat a nemzetközi piacon.

A cég kizárólag csak saját fejlesztésű termékeket gyárt és értékesít. Tevékenységük RF és mikrohullámú kutatás, fejlesztés és gyártás. Alapvetően három fő te​rületen tevékenykednek. Ezek a katonai felhasználású speciális kommunikációs berendezések, radar részegy​ségek, robotrepülőgépek, mikrohullámú erősítők, jammer, felderítő vevőberendezések, a repüléshez kapcsolódó speciális mikrohullámú berendezések, pl. TACAN, mik​rohullámú altiméter (magasságmérő), fedélzeti szinteti​kus apertúra radar (SAR), navigációs berendezések, ro​​botpilóta, hibatoleráns telemetria és adatkommuniká​ció, valamint az űrtechnológiához kapcsolódó speciális részegységek és berendezések úgymint fedélzeti szá​mítógép, fejlett algoritmusokat és hibajavító kódolást alkalmazó digitális modulátorok, nagy hatásfokú RF és mikrohullámú teljesítményerősítők, konverterek, dip​le​xe​rek, fázisvezérelt antenna részegységek, speciális adat​gyűjtők és egyéb fedélzeti részegységek.

A cég világszínvonalú műszerparkkal rendelkezik egészen a 40GHz-es tartományig bezárólag. A mikro​hullámú műszerek a GPS hálózatra vannak szinkroni​zálva, ezáltal a mérési pontosság az atomórák pontos​ságával megegyező. A tevékenység nagymértékben automatizált és számítógépes tervezőrendszerekkel tá​mogatott. Korszerű mikrohullámú szimulátorokat és áram​körtervező szoftvereket használnak. A nagy pontossá​got igénylő speciális mechanikai alkatrészeket és ké​szülékházakat a saját mechanikai műhelyükben készítik. Külön említést érdemelnek a technológiai helyiségek és laborok. A panelek szerelése a teljesen anti​sztatikus szerelőszobákban történik. A különösen érzékeny űrtechnológiai részegységeket a külön erre a cél​ra épített tisztaszobában szerelik és mérik. 

A high-tech berendezések készítésének elengedhe​tetlen részét képezik a speciális környezetállósági vizs​gálatok. A BHE az országban egyedüliként képes olyan  komplett környezetállósági vizsgálatok elvégzésére, amik megfelelnek a MIL és az űrtechnológiai szabványoknak is. Saját EMC, vibrációs és klíma laboratóriummal ren​delkeznek. Az EMC laborban 40Ghzig tudják mérni az emissziós és immunitás paramétereket 1GHz alatt G-TEM cellás mérőkamrában, 1-40GHz-ig pedig a speci​á​lis elnyelő piramisokkal burkolt reflexiómentes kamrá​ban. A vibrációs laborban számítógép vezérelt sokcsa​tornás rázóberendezés üzemel. A klímavizsgálatokat 
-70 és +180 C között képesek elvégezni, igény szerint páratartalom és hőciklus vizsgálatokkal egybekötve.

A BHE azon kevés cég közé tartozik, amelyek ké​pesek a rendszertervezés első fázisától egészen a vég​minősített és tesztelt berendezések összes tervezési és gyártási feladatát házon belül elvégezni. Magas fokú au​to​matizáltságuk miatt ugyanúgy képesek egyedi ter​vezésű prototípusokat tervezni, mint a saját maguk által kifejlesztett berendezéseket sorozatban gyártani.

A szigorú nemzetközi piacok megkövetelik a meg​felelő minőségbiztosítás alkalmazását. A cég sok év óta rendelkezik az ISO-9001 és az AS-9100 aero​space ta​nú​sítványokkal és ugyanakkor regisztrált NATO be​szállító is. A speciális célokra készült űrtechnológiai részegységeket a NASA és az ESA (European Space Agency) szigorú szabványai szerint készítik.

A látogatás során számunkra külön is lenyűgöző volt  maga a 11 000 nm-es  épület komplexum,  amiben a cég dolgozik. Az épület a legmagasabb minőségi igé​nyeket is kielégíti. Világos tervező, szerelő és mérőla​borok, korszerű, számítógépes rendszer által felügyelt épületgépészet és biztonsági-riasztó rendszer, 24 órás portaszolgálattal kiegészítve. A környezettudatos épít​​kezés meglepően modern példáját láthattuk. A teljes épületkomplexum fűtéséről, hűtéséről és szellőztetésé​ről 600 KW teljesítményű hőszivattyús, számítógéppel vezérelt rendszer gondoskodik. 

A HTE Szenior Szakosztály vezetője szívből gratu​lált dr. Kazi Károly ügyvető igazgató és Solymosi János igazgató uraknak, valamennyi vezető munkatársnak az elért eredményekhez.            

Nemes László
Már veszik a magyar műhold jelét
A BME-n felépített első magyar műhold, a Masat–1 február 13-án, hétfőn, budapesti idő szerint 11 óra​kor, vagyis a kétórás startablak kezdetén, terv sze​rint elindult a világűrbe Francia Guyanából az Eu​rópai Űrügynökség (ESA) Vega hordozórakétáján.
Az eseményt eredetileg pár nappal korábbra, február 9-re tervezték, de az új platform indításáért fe​lelős bizottság végül 13-ra tolta az indítást.

Munkatársunk, Nagy Attila Károly a helyszínről, a Guyana Űrközpontból követi az eseményeket. A start idején egy külső megfigyelő ponton volt, légvonalban bő hét kilométerre a rakétától. Mint mondta, az ég fel​hős volt hétfő reggel, de a start ennek ellenére hibát​lan volt. „A rakéta egy karcsú, fáklyaszerű jelenség​ként szántott át az égen, körülbelül 20 másodpercig látthattuk, ahogy itt-ott előbukkant a felhők közül” – mondta rögtön az indítás után. A startot és az indítást követő kommentárokat élőben közvetítette az ESA.

Az első magyar égitest

Kovács Kálmán, a Magyar Űrkutatási Tanács elnö​ke is a Francia Guyana-i magyar delegáció tagja, őt az irányító központban értük el negyed órával az indí​tás után. „Tökéletes volt a start, legalábbis az eddigi adatok és látvány alapján. Ami nekünk különösen ér​dekes, és ilyen szempontból a magyar űrkutatásban mérföldkő, hogy a világon először került magyar mesterséges égitest az űrbe. Ez olyan fontos állomás, mint első magyar űrhajós” – fogalmazott az elnök.

Kovács elmondta, hogy az indítás után nem volt hangos ováció a vezérlőteremben. „Erről beszéltek nem​rég űrhivatalok elnökei és fejlesztőmérnökök, hogy mennyi küzdelem volt, amíg a kormányokon és az ESA-n keresztül tudták vinni ezt a programot. Azt lá​tom, hogy az elégedett magabiztosság mellett egy kis feszültség még most is benne van a társaságban, most még mindenki azt figyeli, sikerül-e a következő lépés is. Szerintem csak a műholdak pályára állítása után, egy-két óra múlva válik igazán örömünneppé a mai nap” – mondta az elnök.

A start utáni percekben rendben leváltak a rakéta​fokozatok, majd körülbelül ötven perccel az indítás után a rakomány legnagyobb része, a LARES műhold pá​lyára állt. A Masat–1 körülbelül negyed egykor állt pá​lyára, együtt hat másik, Cubesat szabvány szerint ké​szült műholddal és a Bolognai Egyetem ALMASat–1 műholdjával. „Most már tényleg kitört az öröm, a küldetés sikeresnek mondható” – mondta Kovács Kál​mán, amikor negyed egykor újra felhívtuk. A háttérben valóban hangos tapsot és üdvrivalgást lehetett hallani.

A Cubesat eszközök 10x10x10 centiméteres, úgy​nevezett pikoműholdak, a Masat–1 mellett két olasz, az e-St@r és a UniCubeSat GG, a román Goliat, a len​gyel PW-SAT, a francia Robusta és a spanyol Xat​co​beo indult most. A románoknak és a lengyeleknek is ez az első műholdjuk. Az elnök szerint a Masat–1 any​nyiban egyértelműen kiemelkedik a többi Cubesat kö​rül, hogy ez az egyetlen műhold, ami teljesen egyetlen nemzet fejlesztése. „Kivéve a napelemet, amit összesen két gyártó gyárt a világon, de minden más hardver, szoftver, biztonsági rendszer, mind hazai fejlesztés. Külön öröm, hogy ezt döntően diákok, dokto​ran​du​szok csinálták” – fogalmazott Kovács.

Az elnök szerint az űrkutatásban még sok lehető​sége lenne Magyarországnak, ha megtenné azt a be​fektetést, hogy csatlakozik az ESA-hoz. (A volt szocia​lista országok közül Csehország és Románia már csat​lakozott, a lengyelek pedig már igent mondtak.) „Szin​te kockázatmentes befektetés lenne, ha az ESA teljes jogú tagjai lennénk. Nagyobb programokban is részt vehetnénk, nagyságrendekkel nagyobb lehetőségek lennének az ágazat előtt, és gyorsan megtérülne az ESA-tagdíj. Csak állami szinten meg kellene hozni ezt a döntést, talán majd ez a szép magyar teljesítmény meggyőzi a döntéshozókat” – mondta Kovács.
Adatvadászok, figyelem! 

A Masat–1-et a BME-ről irányítják majd, az ottani személyzet részéről Horváth Gyula projektmenedzser erősítette meg, hogy a műhold rendben pályára állt. „Minden rendben, forgatókönyv szerint zajlott. Most az első áthaladásra várunk, az 13:11-kor várható. Remé​lem, már el tudunk kapni valamit a Masat–1 jeléből, bár akkor még nagyon együtt lesznek a műholdak” – magyarázta Horváth. Egy óra után pár perccel a Pus​kás Tivadar rádióklub egyik tagja azt írta nekünk, hogy Floridában már sikerült venni a műhold jelét.
Három órakor Horváth megerősítette, hogy Magyar​​országról is sikerült fogni a Masat–1 jelét. A projekt Face​​book-oldala a csapat egyik tagjától Gsch​windt Andrástól idéz. Eszerint minden a menetrendnek meg​felelően, másodpercnyi pontossággal történt. Ismerte​tése szerint a Masat–1 a Föld felszíne felett 300-1300 kilométeres magasságban, elliptikus pályán halad. Az eddigi adatok szerint a napelemekkel működő műhold akkumulátora teljesen fel van töltve, az eszköz hőmér​séklete 19 Celsius fok, ami optimális működési fel​téte​leket biztosít. A Masat–1 környezetének a paramé​​tereit a hőmérséklet, a gyorsulást méri.

A Facebook-oldalon azóta megjelent, hogy több​ször is sikerült kétirányú kapcsolatot létesíteni a mű​holddal, az alkalmat ki is használták és megváltoztat​ták a jeladó üzenetet a felbocsátás előtt beleprogra​mo​zott „Masat–1”-ről, „Thx Vega”-ra.

A HA5MASAT hívójelű piko műhold jelét bárki fog​hatja, sőt a fejlesztők kifejezetten arra kérik a rádióa​matőröket, hogy segítsenek a Masat–1 adatainak el​fo​gásában. A fejlesztőcsapatnak két vezérlőállomása van, egy a Műegyetemen és egy tartalékbázis Érden. A Föld körül elliptikus pályán mozgó műhold napi há​rom-négy alkalommal halad majd el Magyarország fö​l​ött, ekkor alkalmanként 5-10 perc lesz majd a műhold által küldött adatcsomagok begyűjtésére. 

Az egy kilogrammos Masat–1 néhány kivételtől el​tekintve csupa magyar innováció eredménye. Sikerült magyar ipari háttérrel, magyar tervezésű, fejlesztésű technológiákkal egy önálló űreszközt építeni. Ez fon​tos lépés ahhoz is, hogy Magyarország megfigyelő stá​​tuszból hivatalos ESA-taggá válhasson, ami jót te​het a magyar űripari cégeknek, de a magyar gazdaságnak is.
A Masat–1 a tervek szerint háromhetes küldetést tel​jesít. Valószínűleg azonban ennél sokkal tovább, akár 5-6 évig is működésképes maradhat, utána űr​szemét lesz. Körülbelül húsz év múlva lassul le annyi​ra, hogy a légkörbe csapódva elégjen. Nem véletlen a számozás a magyar űreszköz nevében: a BME már tervezi a következő verziót, amibe önmegsemmisítő is kerül, ami a légkörbe irányítja az eszközt, ha már nincs rá szükség.

A Masat–1 telemetriai adatai rádióamatőröknek:
MASAT1000
1 00006U 12006F 12044.46627998 .00000000 00000-0 28115-3 0 11
2 00006 69.4856 238.7662 0796254 45.0851 191.9481 14.06356736 11

Forrás: index.hu

Csökkent a mobil előfizetők száma januárban
Januárban 28 ezerrel, 11,662 millióra csökkent a há​rom hazai mobilszolgáltató előfizetőinek száma. A Nem​zeti Média és Hírközlési Hatóság jelentése szerint 2012 januárjában a hívásfogadásra alkalmas kártyák száma alapján 100 főre 117,1 SIM-kártya jutott.

Január végére a teljes ügyfélszámot tekintve – a hívásfogadásra alkalmas kártyák alapján számolva – a T-Mobile részesedése az előző havi 45,04-ről 45,11 százalékra nőtt, míg a Vodafoné 22,99-ről 22,94 száza​lékra, a Telenoré 31,97-ről 31,95 százalékra csök​kent.

A vizsgált hónap végére a forgalmazásban részt vevők (azaz mind a havidíjas előfizetéssel rendelke​zők, mind az előre fizetett előfizetések közül) az utol​só három hónapban hívást indítók vagy fogadók szá​ma alapján a Vodafone piaci részesedése az előző havi 22,62 százalékról 22,57 százalékra csökkent, míg a T-Mobile-é 45,40 százalékról 45,42 százalékra, a Telenoré 31,98 százalékról 32,02 százalékra emel​kedett.
Forrás: index.hu
Drágulnak az okostelefok
Egyre inkább kiszorítják az okostelefonok a hagyományos mobil készülékeket. A GfK piackutató intézet hétfőn publikált adatai szerint a tavaly eladott készülékek több mint 30 százaléka okostelefon volt, sőt de​cemberben az arány közel 50 százalékot tett ki.

Az okostelefonok elterjedésével párhuzamosan e​mel​kednek az árak is: az európaiak tavaly átlagosan 200 eurót (körülbelül 60 ezer Ft) fizettek egy okos​te​le​fonért, nyolc százalékkal többet, mint egy évvel koráb​ban. Tavaly Európában összesen 258 millió mobilké​szülék talált gazdára, három százalékkal több, mint 2010-ben. Tisztán statisztikai alapon ez azt jelenti, hogy minden harmadik európai vett magának új tele​font.
Forrás: index.hu
Honlappal segítik a Linuxra váltást
Tisztaszoftver-ügyben továbbra sincs megegyezés az állam és a Microsoft között, ami azt jelenti, hogy az iskoláknak vissza kell váltaniuk a program előtt meg​vásárolt – esetenként nagyon régi – rendsze​rekre, vagy pedig ingyenes, nyílt forrású megoldásokat kell keres​niük. Mivel az iskolák többsége amúgy is pénzügyi gondokkal küszködik, nagyon valószínű, hogy a leg​több intézmény az utóbbi lépést választja. Ebben se​gít a nyílt forrású projektekkel és azok honosításával foglalkozó FSF.hu alapítvány – nyílt forrású tartalom​kezelőre, Wordpress-re épülő – honlapja, a Szabad Út.
A portálon szerkesztett formában összegyűjtik az átálláshoz szükséges lépéseket és a hasznos prog​ramokat, valamint fórumot biztosítanak az átállással küz​dő rendszergazdáknak is. Emellett folyamatosan bővítik a kategóriákba gyűjtött, nyílt forrású rendszerekkel kapcsolatos tananyagokat is.

Az anyagokra biztosan nagy lesz a kereslet, hi​szen a minisztérium csak speciális igények esetén biztosít majd eddig meg nem vásárolt, korábban a Tisztaszoftver keretein belül bérelhető Microsoft-ter​mékeket az intézményeknek, ezért nemcsak a rend​szergazdáknak, hanem a tanároknak, diákoknak és az irodai munkásoknak is váltaniuk kell márciusra.

Forrás: index.hu
Jelentősen csökkent a spamek száma
Napi 379 milliárdról körülbelül napi 124 milliárdra csökkent a spamek száma 2010 augusztusa és 2011 novembere között a Cisco felmérése szerint. Az internetes bűnözők által a hagyományos, tömeges spameken alapuló támadásokkal szerzett haszon éves szinten több mint 50 százalékkal, egymilliárd dollárról félmilliárdra esett vissza.

A Cisco Security Intelligence Operations biztonsági központ mérése szerint a levélszemét mostani meny​nyisége a 2007-es évi szintnek felel meg. A spamek eredetét tekintve India vezet, 2011 szeptemberében innen indult az ilyen üzenetek legnagyobb hányada, összesen 13,9 százaléka. A következő két helyen Vietnam és Oroszország áll, 8 százalék körüli értékkel.
Magyarországon a spamek száma az elmúlt évben 91 százalékkal csökkent, ami egybevág a régióban jellemző értékekkel: Ausztriában 90 százalékos, Né​metországban 92 százalékos csökkenést mutatnak az adatok. A globális spam eredetét illetően Magyaror​szágról 2010-ben a spamforgalom 0,35 százaléka szár​mazott, ami 2011-re 0,18 százalékra csökkent.
Gyakori a személyazonosság-lopás

A Cisco szerint a jövőbeni egyik legnagyobb koc​kázatot az jelenti, hogy a biztonsági fenyegetéseket sokszor figyelmen kívül hagyó internetes nemzedék munkába áll: a kutatás szerint tízből hét fiatal munka​vállaló gyakran figyelmen kívül hagyja a munkahelyi informatikai szabályokat és előírásokat, négyből egy pedig még harmincéves kora előtt személyazonosság-lopás áldozatává válik.

A tanulmány rámutat, a generáció már az internet​tel együtt nőtt fel és egyre inkább olyan rugalmas életet él, amelyben elmosódik a munkahelyi és privát tevékenységek közötti határ. Az az igény, hogy az in​formációkhoz bárhol és bármikor hozzáférjenek, sok​szor szélsőséges felhasználói magatartást eredmé​nyez, amelynek során nem veszik figyelembe sem a saját magukra, sem a vállalatra leselkedő veszélye​ket. Gyakran előfordul, hogy titokban használják a szomszédok vezeték nélküli kapcsolatait, a cégek iro​dái előtt az utcán ülve kapcsolódnak az ingyenes wifi hálózatokhoz, vagy felügyelet nélkül kölcsönveszik má​sok készülékeit.

A felmérésben megkérdezett fiatal alkalmazottak 36 százaléka nem tartja tiszteletben az informatikai előírásokat. Ugyanakkor az új generáció igényei miatt egyre nagyobb a nyomás a humán erőforrás osztá​lyokon és az informatikai részlegeken, mivel a na​gyobb mértékű rugalmasság megteremtésével meg​szerezhetik azokat az új tehetségeket, akik verseny​előnyt jelenthetnek a konkurenciával szemben.
Forrás: index.hu
A szobafestő is 200 milliót kaszál
A várakozásoknak megfelelően a Facebook be​nyújtotta az amerikai tőzsdefelügyelethez a hivata​los kérelmet a részvénykibocsátáshoz, és azzal a tőzsdei céggé váláshoz. 

Az előzetes tippekkel el​lentétben a cégnek nem 10, hanem csak 5 százalékos tulajdonrészét dobják piacra, így várhatóan 5 milliárd körüli tőkét fognak bevonni a részvények eladásával. A cég teljes értéke ezzel nagyjából 100 milliárd dollár lesz. A pénzügyi felügyelet általában 2-3 hónap alatt végez a papír​munkával és az ilyenkor szokásos ellenőrzésekkel, így a ke​reskedés valamikor április-május környékén indul​hat meg a Facebook-részvényekkel. A tőzsdefel​ü​gyelet weboldala a bejelentés után azonnal össze​omlott a részletek iránt érdeklődők rohama alatt.

Közel az egymilliárd

A tőzsdei bevezetés nemcsak azzal jár, hogy a cég résztulajdonosai rengeteg pénzt keresnek, de az üzleti ügyekben eddig előszeretettel titkolózó Facebooknak ezentúl részletes jelentéseket kell publikálnia a műkö​déséről. Ezt a most benyújtott papírokban is megtették, és az adatok még a felfokozott várakozások tükrében is elképesztőek. A közösségi oldalnak a decemberi ada​tok szerint havi 845 millió aktív felhasználója van, ebből 483 millió napi rendszerességgel jelentkezik be. Napi átlagban 2,7 milliárd komment és lájkolás születik, és naponta 250 millió fotót töltenek fel a rendszerbe a fel​használók, akik között 100 milliárd ismerősi kapcsolatot tart számon a rendszer. Mindegyik épp egy dollárt ér a tőzsde szerint. A növekedés üteme egészen elképesz​tő: 2004-ben lépte át az oldal a havi egymillió látogatót, 2006-ban a tízmilliót, 2008-ban a százmilliót, 2010-ben az 500 milliót, és minden jel arra mutat, hogy idén meglesz az egymilliárd is. A jövőre nézve sokatmondó adat, hogy a felhasználói bejelentkezések fele valamilyen mobil eszközről történik.

Honnan jön a pénz?

A tőzsdefelügyelethez benyújtott kérelem fényt derít arra is, hogy pontosan mennyi a Facebook bevétele, és az miből származik. 2011-ben az oldal 3,71 milliárd dol​láros forgalmat könyvelt el, ebből 500 milliót hoztak a Zynga játékai (Farmville és a többiek) a hirdetéseikkel, illetve a játékokban megvásárolható kisebb-nagyobb extrák forgalmából leeső jutalékkal. Itt szintén a növe​kedés tempója szembeötlő: az oldal a reklámbevétele​ket a 2009-es 760 millióról két év alatt 3,1 milliárdra tor​nászta fel, a mikrotranzakciók pedig, amelyek a 2010-​es bevezetés évében 100 milliót hoztak, tavaly már 560 millióra rúgtak. A tiszta nyereség a 2010-es 600 millió dollár után tavaly elérte az egymilliárdot, a cég kész​pénz​tartaléka 3,9 milliárdra rúg. A vállalat egyébként csak 2009 óta termel nyereséget. Érdekesség, hogy a nyereségi ráta, ami azt mutatja meg hogy a bevétel mekkora hányada marad profitként a cég kasszájában, szinte pontosan megegyezik a Google-éval és az Apple-ével (az Apple-nél 28 százalék, a Facebooknál 27, a Google-nél 26).
     És nemzetközivé lesz…
A hirdetési bevételek 56 százaléka származik ame​rikai cégektől – ez az arány 2010-ben még 62 százalék volt. A legnagyobb hirdetési kampány a Paramount film​stúdióé volt, a Transformers 3 reklámjait a film pre​mierje előtt napi 65 millió felhasználó arcába nyomta a Facebook. A cég egyéb hirdetési trükköket is elárult: a Starbucks kávézólánc például külön fizet azért, hogy ha bárki az egyik kávézójából jelentkezik be, az minden​képpen megjelenjen az illető összes ismerősének üze​nő falán.

Bár a bevételekben még az USA az első számú for​rás, a felhasználók számában Amerika már elveszítette a vezető helyet, sőt, a nagy régiók közül az utolsó hely​re szorult. A közel 850 milliós aktív felhasználói tábor legnagyobb része európai (229 millió júzer), Észak-Ame​rika 179 millióval, és alig kimutatható növekedés​sel (csupán hárommilliós plusz a legutóbbi negyedév​ben) lemaradni látszik. A közeljövőben viszont szinte biztos, hogy Ázsia veszi át a vezetést, most 221 millió​an vannak az oldalon. A negyedik régió, a világ mara​dék része 225 millió felhasználóval képviseli magát, itt Brazília a legnagyobb piac, ahol egy év alatt 270 szá​zalékkal nőtt a Facebook-felhasználók száma, és mos​tanra elérte a 37 milliót. Brazília mellett India a növeke​dés másik motorja, ahonnan most havi 46 millióan je​lentkeznek be.
Graffiti 200 millióért

A részvénykibocsátási kérelemmel nyilvánosságra kerültek a Facebook fizetési listái és tulajdonviszonyai is. Meglepő módon nem a legnagyobb résztulaj, az ala​pító és vezérigazgató Mark Zuckerberg fizetése a legmagasabb a cégben, sőt, az évi 1,49 millió dollárja igen szerénynek számít a többi igazgató mellett. A másfél millióból 480 ezer Zuck alapfizetése, efölött 220 ezret utalt ki magának bónuszként, és 780 ezret „egyéb kom​penzáció” címen, ami főként a céges repülőgép használatát, és családja biztonsági kiadásait takarja. 
2013-tól egyébként Zuckerberg Steve Jobshoz ha​sonlóan jel​képes egy dollárra csökkenti saját éves bé​rét. Persze nincs is szüksége különösebben magas fize​tésre, a cég​ben meglevő 28,4 százalékos tulajdon​része a világ leg​gazdagabb emberei közé emeli (Bill Gates​nek egyébként 49 százaléka volt a Microsoftban, ami​kor az tőzsdére ment, Sergey Brinnek és Larry Page-nek 15-15 százaléka a Google-ben). Ráadásul részvé​nyei 56,9 százaléknyi szavazatot érnek az igazgatóta​nácsban, így ha még kétharmados többsége nincs is, a Facebook há​za táján azért nagyjából az történik, amit ő akar.

A cég legjobban fizetett alkalmazottja Sherly Sand​berg COO (chief operating officer, nagyjából az ügyve​zető igazgatónak megfelelő poszt) volt, aki tavaly 30,87 milliót tett zsebre, persze ennek nagy része részvény​opció volt, a fizetése mindössze évi 300 ezer, plusz 85 ezer jutalom. Szintén nem járt rosszul David Ebersman pénzügyi igazgató a maga 18,7 milliójával, és Mike Schroepfer alelnök, 24,7 millióval. Becslések szerint a Facebook-alkalmazottak közül több száz, talán több ezer vált most dollármilliomossá a fizetése mellé kapott részvényopciók révén. Ez 2007-ig minden alkalmazott​nak járt, azóta csak a fontosabb pozíciókban levőknek. A cég több mint háromezer alkalmazottja összesen 30 százalékot birtokol a cégből, ami 30 milliárd dollárt je​lent, vagyis fejenként és átlagosan közel tízmilliót.

A tőzsdei bevezetés legnagyobb nyertesei a Face​book korai befektetői, akikről a New York Times közöl egy nagy összeállítást. Peter Thiel, a PayPal alapítója és a Facebook első befektetője például 2004-ben 500 ezer dollárral szállt be a vállalkozásba. A részesedése most két és fél milliárd dollárt ér, vagyis nyolc év alatt ötezerszeres hasznot hozott neki a közösségi oldal. Óriásit kaszáltak a kicsit később ébredő befektetők is, akik között olyan neveket találunk, mint a Microsoft, a U2-énekes Bono, Ázsia leggazdagabb embere, Li-Ka Shing, vagy a Facebook bevételeit legjobban pörgető játékokat készítő Zynga alapítója, Mark Pincus.

A legérdekesebb sztori azonban mindenképpen Da​vid Choe graffiti művészé, akit 2005-ben kért meg Sean Parker, a cég társalapítója és akkori elnöke (előtte meg a Napster alapítójaként gyakorlatilag a fájlcsere atyja), hogy dekorálja ki a Facebook frissen kibérelt irodáit. Mi​vel a cég akkoriban szűkében volt a készpénznek, Par​ker felajánlotta, hogy a párezer dolláros munkáért rész​vénnyel fizet. Choe elfogadta az ajánlatot, és kifestette a szobákat; részesedése a cégben ma 200 millió dollárt ér. A hírre egy kép posztolásával válaszolt a Facebook-oldalán, amin egy üveg 18 ezer dolláros ital szerepel, az​zal a kommentárral, hogy totálisan megérte. A törté​net egyébként meglehetősen hasonlít a Google házi masszőrének sztorijára, aki milliomos lett azokból a rész​vényekből, amit a Goolge-alkalmazottak masszíro​zásáért kapott, amikor a cég még csak 40 fős volt.
Amitől a Facebook is fél

A SEC-nek beadandó dokumentumok között kötelezően szerepelnie kell egy kockázatelemzésnek is, hogy a leendő befektetők tájékozódhassanak a cég sor​sát negatívan befolyásoló fenyegetésekről is. 
A Face​​book listája a potenciális kockázati faktorok​ról 35 pontot sorol fel, ezek pedig főként azért érdeke​sek, mert pontosan mutatják, hogy mire fogja költeni a cég a részvénykibocsátásból befolyó pénzt: ezeknek a fenyegetéseknek az elhárítására. Problémának tartják például, hogy az okostelefonos Facebook-alkalmazá​sokban nem jelennek meg reklámok, így minél inkább eltolódik az oldal használata mobilos irányba, annál több bevétel esik ki a cégnél. Elismerik, hogy sok a Facebook kódjában a programhiba, tele vannak vírusokkal, hekkerekkel és adathalászokkal, ami folyamatosan gondokat okoz, sőt, még arra is rámutatnak, hogy Zuckerberg kezében túl nagy hatalom koncentrálódik a cég felett. Veszélyesnek látják, hogy a jelenleg évi 88 százalékra rúgó bevételnövekedés nem fenntartható, és a lassulásra rosszul fog reagálni a tőzsde; hogy túl erősen támaszkodnak a Zynga játékaira, és hogy a Microsoft, a Google és a Twitter jelentette konkurencia is egyre erősebb.

Ezzel együtt is valami komoly világégésnek kell tör​ténnie ahhoz, hogy a tavasz a tőzsdén ne a Facebook-részvényekről szóljon. Elemzők máris azt latolgatják, megismétli-e a Facebook-részvénykibocsátás a Lin​ked​in első napi produkcióját, amikor a reggel tíz órai tőzsdenyitás után délre a részvényárfolyam 45-ről 120 dollárra szökött fel, aztán délutánra visszazuhant 80-ra, estére megint felment 95-re, aztán pár nap alatt beállt 70 és 80 dollár közé, amit nagyjából máig tart. Ha a Facebooknál is hasonló ingadozások lesznek a bevezetés napján – és az elsöprő érdeklődés arra utal, hogy lesznek – milliárdos kaszálások és bukások várhatók az egész napos tőzsdei hazárdjátékban.

Forrás: index.hu
Összeomolhat a net a londoni olimpia alatt
A londoni tömegközlekedés mellett az internetet kiszolgáló infrastruktúrára is óriási nyomás fog ne​hezedni a nyári olimpiai játékok alatt – figyel​mez​tetnek mindenkit jó előre a brit hatóságok. 
A szakértők attól tartanak, hogy a sűrűbb időpont​okban akkora lesz a terhelés a hálózatokon a játékok egyes helyszínein, hogy a netkapcsolatok végzetesen lelassulhatnak, vagy akár le is állhatnak; ugyanúgy, ahogy szilveszterkor éjféltájban nemigen lehet telefo​nálni a nagy terhelés miatt. Az olimpia szervezőbizott​sága és a városvezetés eddig főként a tömegközleke​dést próbálta tehermentesíteni, arra bíztatják a vállal​kozásokat, hogy alkalmazottakat otthoni munkára bá​torítsák. Ennek sikere óriási lökést adhat a távmun​ka elterjedésének és elfogadottságának Nagy-Britanniá​ban, azonban a tömegközlekedésen a nyomás ilyen eny​hítése azzal is jár, hogy plusz terhelést kap az internet.

A brit internetszolgáltatók plusz kapacitás bevetésével és az ügyfélszolgálataik megerősítésével készülnek az olimpiára. A hatóságok azt javasolják, sáv​szélesség-korlátozással próbálják megoldani azt, hogy senki ne maradjon net nélkül Londonban, inkább legyen mindenkinek egy kicsit lassabb a kapcsolata.

Közlekedési szakértők szerint olyan lesz London a játékok alatt, mintha egyszerre rendeznék meg az angol focikupa döntőjét a wimbledoni tenisztorna dön​tőjével a londoni maraton napján. Napi 850 ezer plusz utazót várnak a tömegközlekedésen, arról azonban még nem születtek pontos becslések, hogy ez a tö​meg mekkora terhelést fog leadni a telekommunikáci​ós hálózaton, akár telefonálással, akár internetezés​sel.
Forrás: index.hu
Japán tudósok avatar-robotot készítettek
A Telesar V elnevezésű robotot japán tervezői úgy építették meg, hogy az képes legyen követni az emberi irányítást, eközben pedig a robotot irányító ember ugyanazt látja, hallja és érzi, amit a gép – hasonlóan ahhoz, ahogy az Avatar című film fő​szereplője is egy másik testet irányított.
„Amikor felveszem a készüléket, és mozgatom a testemet, a saját kezeim helyett a robotkezeket látom. Ha megmozdítom a fejem, nem abból a szemszögből látok, mint korábban” – számolt be tapasztalatairól Szo Kamuro, a robot egyik megalkotója, majd hozzátette: mindez olyan érzés, mintha valóban robottá vált volna. A Telesar (TELExistence Surrogate Anthromor​phic Robot) kezelője különleges felszere​lést – sisakot, kesztyűt és mellényt – visel, amellyel irányítani tudja a gépezet működését. 
[image: image6.jpg]


A kesztyű vékony poliészterből készült, amelyet félvezetők és apró mozgásérzékelők szőnek át – ez lehetővé teszi, hogy viselője érezze, amit a robot éppen megérint. Az eszköz képes különbséget tenni a sima és a göcsörtös, a meleg vagy a hideg felületek között is, a robot szemei által érzékelt kép pedig három dimenzióban jelenik meg a kezelő előtti képernyőn.

Tacsi Szuszumu, a Keito Egye​tem professzora szerint a robotok​nak olyan környezetben lehet hasz​nát venni, ami az emberekre nézve kockázatos lehet.  Egy elképzelés sze​rint a tavalyi földrengés és szökőár után megrongálódott fukusi​mai erőműben is alkalmazni lehetne ilyen androidokat. A professzor sze​rint fontos, hogy olyan robotok készüljenek, amelyek radioaktív kör​nyezetben is tudnak dolgozni – a projektnek ez volt az egyik célkitűzése. 

Forrás: index.hu

Működik a mobilra fújható antenna

Mostantól még jobban kell óvakodni a szélhámos​októl. Egy amerikai cég a Google konferenciáján mutatta be a felületre fújható jelerősítőjét, ami kö​rülbelül tíz százalékkal javítja a mobil antennáját. Mivel nanotechnológiás anyagról és szerény mértékű javulásról van szó, nehéz lesz leleplezni a sar​latánokat.

A felületre fújható antenna nem átverés, hanem egy kipróbált, működő technológia – írja a Physorg tu​dományos portál az amerikai Chamtech Enterprises bemutatója alapján. Anthony Sutera, a vállalat vezér​igazgatója a Google Solve for X nevű konferenciáján mutatta be a találmányukat, ami segíthet a rossz jel​erősség és megszakadó hívások miatt szenvedő mo​bilo​zókon. A Chamtech Enterprises különleges szituá​ciókban is kipróbálta a spray-t. A fa törzsére fújt spray segítségével 22 kiloméer távolságra tudott küldtek rádiójeleket. A vállalat szerint a mobiltelefonok anten​nájának a hatékonyságát körülbelül tíz százalékkal növeli a spray. A vállalat azt állítja, hogy már tárgyalá​sokat folytat az Egyesült Államokban néhány kor​mányzati megrendelővel, és abban bízik, hogy a telefongyártók is érdeklődnek majd a spray iránt.

Anthony Sutera többek közt arról beszél az alábbi videóban, hogy az antennák még a 120 évvel ezelőtt feltalált elvekre épülnek, a rézdrót – esetleg réz más anyagokkal kombinálva – bocsátja ki a jeleket. A hagyományos antennák rendkívüli módon fel tudnak forrósodni, ezzel szemben a spray nanoméretű, kon​denzátorként működő szemcséi egyáltalán nem melegednek, állítja a cégvezető.
Forrás: alat szabadalmakkal védte le a nanospray antenna technológiáját, ám ez aligha gátolja meg a szél​hámosokat abban, hogy megpróbálják hamisítani a terméket. Az említett tízszázalékos javulás nagyon kicsiny, a felhasználó nem feltétlenül veszi észre azon​nal, hogy átverték. A Chamtech Enterprises sem adott választ minden kérdésre, például nem tudni, hogy az anyag mennyire strapabíró, mennyi idő alatt kopna le egy mobil felületéről, és az árát sem közöl​ték. 

Forrás: index.hu

FELHÍVÁS

a magyar IPv6 Fórumhoz 
történő csatlakozásra

Tisztelt Internet Felhasználó!

A Budapesti Műszaki és Gazdaságtudományi Egye​tem (BME) és a Nemzeti Információs Infrastruktúra Fejlesztési Intézet (NIIFI) kezdeményezésére, a Ma​gyar Telekom Nyrt., az Ericsson Magyarország Kft., a Cisco Systems Magyarország Kft., az Informatikai, Táv​közlési és Elektronikai Vállalkozások Szövetsége (IVSZ), a Hírközlési és Informatikai Tudományos Egye​​sület (HTE), valamint az Internet Szolgáltatók Taná​csa (ISZT) részvételével 2011. december 14-én meg​alakult a Magyar IPv6 Fórum, amely a nemzetközi IPv6 Forum hazai partner szervezete.

A Magyar IPv6 Fórum küldetése az Internet világ​hálózat megújulását és további fejlődését lehetővé te​vő IPv6 címzés és a benne rejlő technikai, alkalmazá​si lehetőségek megismertetése, az új IPv6 protokollra való áttérés fontosságának tudatosítása és bevezeté​sének elősegítése Magyarországon. A Fórum kiemelt céljának tekinti az Internet felhasználók tájékoztatá​sát, és az IPv4-IPv6 áttérésre való felkészülésük segí​tését. A hazai szervezet együttműködik a nemzetközi szakmai szervezetekkel és közvetíti a külföldi tapasz​talatokat a magyar Internet felhasználók közössége felé.  A Fórum egyének, valamint intézmények, vállal​kozások és egyéb szervezetek független szakmai szer​veződése. A Fórum jogi személyiséggel nem ren​del​kezik. Tevékenységét tagjainak önkéntességre épü​lő részvételén, a tagok együttműködésén keresztül fejti ki. A Fórum tagja lehet bármely természetes személy és jogi személyiséggel rendelkező intézmény, vállalat, vagy egyéb szervezet, amely a Fórum küldetésével és céljaival egyetért, azokat támogatja, az Alapszabály​ban foglaltakat elfogadja, és mindezt a csatlakozási Nyilatkozat aláírásával kinyilvánítja. 

Amennyiben fontosnak tartja, hogy az IPv6-os Internet bevezetetése minél gyorsabban és zökke​nőmentesen végbemenjen Magyarországon, támo​gatni kívánja az IPv6 technológia és szolgáltatá​sok hazai elterjedését, akkor kérjük, csatlakozzon a Magyar IPv6 Fórumhoz. 

Az Alapszabály és a csatlakozás kinyilvánítására vonatkozó Nyilatkozat, valamint a szakmai szervezet tevékenységével kapcsolatos egyéb információk elekt​ronikusan elérhetők a Fórum honlapján:

www.ipv6forum.hu
Budapest, 2011. január 26.

Dr. Imre Sándor elnök
Mohácsi János elnökhelyettes

HTE Diplomaterv és Szakdolgozat Pályázat 2012

A Hírközlési és Informatikai Tudományos Egyes​ület (HTE) az innováció ösztönzése és fontosságá​nak tudatosítása érdekében diplomaterv és szak​dolgozat pályázatot hirdet az alábbi egyetemek és főiskolák hallgatói részére:
Budapesti Műszaki és Gazdaságtudományi Egyetem 

Eötvös Loránd Tudományegyetem

Zrínyi Miklós Nemzetvédelmi Egyetem

Gábor Dénes Főiskola

Óbudai Egyetem

Széchenyi István Egyetem

Debreceni Egyetem

Nyugat-Magyarországi Egyetem

Pécsi Tudományegyetem

Pannon Egyetem

Dunaújvárosi Főiskola

Pázmány Péter Katolikus Egyetem

Szegedi Tudományegyetem

Miskolci Egyetem

Budapesti Corvinus Egyetem

Eszterháy Károly Főiskola
A pályázat az alábbi két kategóriában kerül kiírásra:

A kategória:
intézmények MSc programjában 
 vagy 5 éves egyetemi képzésében résztvevő hallgatók

B kategória:
intézmények BSc programjában 
 vagy főiskolai képzésben résztvevő hallgatók

A kategóriában az I. díj: 120.000 Ft
B kategóriában az I. díj: 75.000 Ft
A II. és III. helyezettek mindkét kategóriában tárgy​jutalomban részesülnek. A díjak odaítéléséről a HTE ipari és felsőoktatási tagjaiból álló Bíráló Bizottság dönt, amelynek elnökét és tagjait a HTE Tudományos Bizottságának elnöke kéri fel. A díjazottak névsorát a HTE honlapján hozzuk nyilvánosságra. 
A pályázaton minden hallgató részt vehet aki dip​lomatervét, illetve szakdolgozatát nappali tagozaton a HTE által képviselt szakmai területen készíti és zá​róvizsgáját 2012-ben, legkésőbb 2012. június 30-ig le​teszi és jeles (5.00) minősítésű diplomatervét, illetve szakdolgozatát a Záróvizsga Bizottság a pályázatra ja​vasolja. 

A pályázaton kategóriánként egy tanszékről maxi​mum 3 dolgozat vehet részt. Nagyobb számú beérke​ző dolgozat esetén a pályaműveket a mellékelt bírálat alapján a HTE Tudományos Bizottság rangsorolja és csak hármat ad át a Bíráló Bizottságnak. Kérjük mind​ezek figyelembevétét a javaslatok kiadásánál!

A pályázatra a HTE honlapjáról (www.hte.hu) le​tölthető, illetve a záróvizsga bizottságtól kapott jelent​kezési lappal lehet jelentkezni az ott megadott eljárás szerint. Csak a hiánytalanul kitöltött pályázati lapot, a diplomatervet/szakdolgozatot és a dolgozat bírá​latát tartalmazó jelentkezést tekintjük érvényesnek. 

Beadási határidő: 2012. július 1.

Gerhátné Dr. Udvary Eszter (udvary@mht.bme.hu )

a HTE Tudományos Bizottságának elnöke



A HTE

ÚJ JOGI TAGJA:
Médiaszolgáltatás-támogató 
és Vagyonkezelő Alap

   Cím: 1016 Budapest, Naphegy tér 1.

www.mtva.hu
HTE összekötő: Vigh Zoltán

FELHÍVÁS


személyi jövedelemadó 1%-ának felajánlására


Kedves HTE Tagok!


Szíves figyelmébe ajánljuk, hogy ez évi személyi �jövedelemadója 1%-ával to�vábbra is támogathatja �a Hírközlési és Informatikai Tudományos Egyesület célkitűzéseinek megvalósítását.


Adószámunk: 19815699-2-41


Köszönjük bizalmát!

Kapják: HTE tagokon keresztül az infokommunikációs szakma képviselői

Hirdetés: megjelenési lehetőség cégeknek, non-profit szervezeteknek

